《西城夜望》
明代·苏升

清流一带抱江城，望入西山尽月明。隐隐人家藏树里，轻轻渔舸傍沙横。

径中不睹陶潜迹，榻下空留孺子名。怀古伤今徒白首，夜深无限故乡情。

作者简介：苏升，字孺子，号紫舆。顺德人。明神宗万历四十四年（一六一六）进士，官新建知县。有《读易堂稿》。清温汝能《粤东诗海》卷四五有传，事又见清道光《广东通志》卷六九、卷七五。